text: La CUP presenta una llista renovada i amb molta presència de moviments socials
  Es marca l'objectiu de ser decisiva i anar més enllà en polítiques socials. La Candidatura d'Unitat Popular ha presentat les 30 persones que conformen la llista electoral per a les eleccions municipals del dia 24 de maig. La CUP ja havia fet públiques les 6 persones que encapçalen la llista, i aquest dimecres ha completat la resta de noms. Es tracta d'una llista renovada, que combina l'experiència de quatre regidors amb la joventut de molts dels candidats, i on destaca la presència de moltes militants de diversos moviments socials de la ciutat.
  La CUP critica que l'ajuntament pagui 275.000 euros per la zona blava
  Creu que amb aquesta quantitat es podrien cobrir necessitats socials bàsiques.
  La Candidatura d'Unitat Popular de Manresa ha criticat en un comunicat que, com cada any des del 2006, l'ajuntament hagi de gastar gairebé 275.000 € en subvencionar els beneficis d'una empresa privada com EYSA. La CUP considera que aquest deute, fruit d'un tracte injustificable entre l'empresa i el govern municipal dirigit pel tripartit (PSC, ERC i ICV), és totalment il·legítim, ja que fou contret en contra dels interessos de les manresanes i manresans.
  La CUP fa públics els 6 primers llocs de la llista
  Desprès de debatre quines havien de ser les prioritats polítiques de la campanya, les més de cinquanta persones que van assistir a l'assemblea van triar l'ordre de la llista, que estarà encapçalada per l'actual regidor de la formació, Jordi Masdeu. El número 2 l'ocuparà Jordi Garcés, militant de l'esquerra independentista i llicenciat en Filosofia i en Antropologia Social i Cultural. Gemma Tomàs, estudiant d'arquitectura i militant d'Arran ocuparà el número 3. Els 6 primers llocs els completen Carles Badia (cambrer, número 4), Gemma Boix (llicenciada en Dret, número 5) i Mireia Cirera (actriu, número 6).
  Segona jornada de 'Reinventem Manresa'
  La CUP de Manresa ha organitzat la segona jornada de debat municialista 'Reinventem Manresa', amb l'objectiu de definir un model de ciutat alternatiu a l'actual amb les aportacions de les persones, entitats i moviments que, a hores d'ara i des del seus àmbits, estan plantejant crítiques i alternatives. Després de la bona acollida de la primera jornada, la CUP segueix desenvolupant el model en els debats que es faran el proper divendres 23 i dissabte 24 de gener.
  Jornades de debat municipalista. La CUP es proposa reinventar Manresa
  El maig de l'any 2015 hi ha convocades eleccions municipals, i des de la CUP fa temps que fem la reflexió que cal obrir espais que superin els cercles de la pròpia militància i que ajudin a definir un model de ciutat alternatiu a l'actual amb les aportacions de les persones, entitats i moviments que, a hores d'ara i des del seus àmbits, estan plantejant crítiques i alternatives.
  La CUP presenta una moció proposada per l'Aliança contra la Pobresa Energètica
  La CUP Manresa ha fet públiques les 3 mocions que presentarà al proper ple municipal del dia 16 d'octubre. Es tracta de proposicions sobre la pobresa energètica, la Consulta del 9N i la sobirania fiscal.
  Projecció del documental "Llavors de Llibertat. Cala i la generació oblidada"
  La Candidatura d'Unitat Popular de Manresa ha organitzat la presentació i projecció del documental "Llavors de Llibertat. Cala i la generació oblidada" el proper dia 31 de gener a les 19 h a l'Ateneu Popular La Sèquia.
  Aquest documental de 65 minuts, realitzat per David Andreu i Josep Sabaté, fa un recorregut per la història de l'independentisme català dels anys 70, aquell independentisme revolucionari que va aparèixer en un context de la dura dictadura franquista i que no va renunciar al seu ideari de transformació social ni al dret a l'autodeterminació mentre altres forces polítiques acceptaven pactar amb els sectors provinents del franquisme renunciant a molts dels seus principis.
  La CUP lamenta que els bancs forcin la pròrroga del pressupost municipal
  Davant l'anunci de la pròrroga del pressupost municipal de Manresa i l'evidència que la ciutat no tindrà un pressupost útil fins, com a molt d'hora, el mes de març, la CUP vol mostrar el seu malestar, ja que considerem molt negatiu que siguin els bancs qui condicionin les actuacions de l'ajuntament. Per culpa de la disminució d'aportacions de l'estat, la dificultat d'aconseguir nous ingressos i les obligacions derivades de males gestions anteriors, l'Ajuntament opta per renegociar deute amb les entitats bancàries. Aquestes gestions no es podran fer fins que no s'hagi tancat l'exercici anterior i això no passarà abans del mes de març.
  La CUP exigeix mesures efectives per disminuir el nombre d'atropellaments a Manresa.
  L'any 2013 s'ha tancat amb 68 atropellaments a la ciutat de Manresa, un d'ells mortals. Això representa un increment del 23 % (l'any 2012 en foren 51) en relació a l'any 2012 pel què fa al nombre total, i del 100% pel que fa a les víctimes mortals, que l'any anterior foren inexistents. Des del punt de vista de la Candidatura d'Unitat Popular, això demostra que el balanç positiu que es feu en el seu moment de la campanya "No et saltis el pas" estava totalment fora de lloc.
  La CUP celebra la retirada de l'ARE de Manresa
  Després de la sol·licitud de retirada de l'ARE, que es va aprovar per unanimitat al ple municipal del passat dijous, la CUP de Manresa ha emès un comunicat on ha recordat que ja l'any 2007, quan es va aprovar des de la Generalitat de Catalunya el decret de les Àrees Residencials Estratègiques, des de la CUP es va denunciar que seguir apostant per construir més, més ràpidament i més malament era un greu error de conseqüències econòmiques i urbanístiques nefastes.